Abakų Švč. Mergelės Marijos Gimimo koplyčia

Abakų koplyčia, taip pat Kartenos (Abakų) Lurdo koplyčia – koplyčia, esanti Kretingos rajone, Abakų kaime (Kartenos sen.),  0,5 km į pietvakarius nuo Kartenos piliakalnio, į pietvakarius nuo Minijos ir Kūlupio santakos, 0,7 km į šiaurę nuo kelio . Šiame kelyje pastatytos lankomų objektų nuorodos į piliakalnį ir Lurdo grotą. Tai tautos kultūros paveldo objektai, priklausantys Salantų regioninio parko teritorijai, lankomi ir tikinčiųjų, ir turistų.  Šalia įrengta aikštelė atvykstantiems lankytojams su automobiliais, pastatytas informacinis stendas.
miniatiūra|200px|left|Koplyčia papuošta dailininkės tapytais angelais
miniatiūra|200px|left|Vaizdas į balkoną (nesaugūs laiptai nuardyti) 

Abakų Švč. Mergelės Marijos gimimo koplyčia priklauso Kartenos Švč. Mergelės Marijos Ėmimo į dangų parapijai.Kartenos Švč. Mergelės Marijos Ėmimo į dangų parapija. telsiuvyskupija.lt Į koplyčią ir prie Lurdo triskart per metus renkasi žmonės bendrai maldai: žiemą, per gegužines pamaldas ir rugpjūtį per Žolinę. 

 Istorija 

1922 m. koplyčią ir akmeninę Lurdo grotą šalia stebuklais garsėjančio šaltinio pastatė kaimo vienišius Kazimieras Navirauskas, kai jam net triskart prisisapnavo Dievo Motina ir Kristus.Abakų lurdą ir koplyčią pastatė kaimo vienišius. pajurionaujienos.com

Sovietmečiu valdžia siekė įvairiais būdais įtikinti abakiškius, kad jie atsisakytų tikėjimo, nelankytų kaime esančio Lurdo. 1949 m. du ginkluoti milicininkai išdaužė koplyčios langus, o įsiveržę į vidų apgadino angelų skulptūras. Kolūkių laikais šventa vieta buvo aptverta spygliuota viela, koplyčia naudota grūdams sandėliuoti.Kretingos muziejus. Abakai. Kaimas šalia Kartenos Lurdo 

XX a. 9-jo dešimtmečio pradžioje koplyčią remontavo parapijos klebonas Jonas Jesinevičius, vėliau – kunigas Petras Merliūnas, kuris vertingesnius paveikslus perkėlė į bažnyčią. Koplyčioje kabojo ir medinė Nukryžiuotojo skulptūra, kuri 1922 m. buvo atkelta iš Budrių bažnyčios. Ji polichromuota, nežinomo XIX a. Budrių apylinkių liaudies meistro darbo, 100 cm aukščio, pritvirtinta prie medinio kryžiaus. Buvo vietinės reikšmės dailės paminklas (DV-4159).Kretingos muziejus. Kartenos (Abakų) Lurdo koplyčios Nukryžiuotojo skulptūra 

Kartenos bendruomenės narių iniciatyva, 2005 m. koplyčia buvo restauruota. Meistras Arvydas Klovas su pagalbininkais atliko kapitalinį pastato remontą. Buvo įrengtas pėsčiųjų takas nuo Minijos slėnio papėdės per mišku apaugusią kalvą, koplyčios link. Papėdėje išdrožti simboliniai vartai, pastatyti koplytstulpiai. Abakų koplyčia buvo apkalta lentomis, uždengtas skiedrų stogas. Ji papuošta kraštietės dailininkės Reginos Songailaitės-Balčikonienės nutapytais angelų paveikslais, stovi XVIII a. pabaigoje darytas meniškas vėlyvojo baroko altorius, parvežtas iš senosios Budrių bažnyčios.

 Šaltiniai 

Kategorija:Kretingos rajono koplyčios
Kategorija:Kartena